Դոուդի Քլարք

Դորոթի Միրանդա «Դոուդի» Քլարք (), անգլիացի Յութուբի բլոգեր, երգահան և երգչուհի։ Քլարքը ունի երկու յութուբյան ալիք՝ «doddleoddle» և «doddlevloggle»: 2017 թվականի փետրվարի տվյալներով նա ունի ավելի քան 890 հազար հետևորդ, 143 տեսահոլովակ, 95 միլիոն դիտում իր հիմնական ալիքում և ավելի քան 480 հազար հետևորդ, 292 տեսահոլովակ և 50 միլիոնից ավել դիտում իր երկրորդ ալիքում։ 2016 թվականի դեկտեմբերի 9-ին լույս տեսավ նրա VEVO ալիքի առաջին տեսահոլովակը («dodieVEVO»), որում Քլարքը ունի 2.8 միլիոն դիտում և 160 հազար հետևորդ։

Երաժշտական և յութուբյան կարիերա
Մինչև նրա Doddleoddle ալիքը ստեղծելը, Քլարքը վարել է ևս մեկ ալիք իր ընկեր Ալիսայի հետ միասին։ Այդ ալիքի անունն էր «Dodders5» և այն ստեղծվել է 2017 թվականի օգսոստոսի 1-ին։ 
Քլարքի «doddleoddle» ալիքը ստեղծվել է 2011 թվականի փետրվարի 7-ին։ Նույն թվականի ապրիլի 14-ին նա տեղադրեց այդ ալիքի առաջին տեսահոլովակը, որը «Rain» անունով հեղինակային երգ էր։ Բացի իր հիմնական ալիքից նա նաև ունի «doddlevloggle» երկրորդական ալիքը և «dodieVEVO» VEVO ալիքը։ 
2016 թվականի նոյեմբերի 18-ին լույս տեսավ «Intertwined»-ը, որը Քլարքի առաջին մինի ալբոմն է։ Թողարկման առաջին շաբաթում այն զբաղեցրեց 35-րդ հորիզոնականը Բրիտանիայի ալբոմների պաշտոնական չարթում։
Քլարքը Յութուբի վլոգեր Մենի Բրաունի հետ նաև վարում է «CokeTV» վեբ հաղորդումը, որը ստեղծել և հովանավորում է Կոկա-Կոլան։

Համերգային շրջագայություն
2014 թվականին Քլարքը միացավ երաժիշտ և Յութուբի բլոգեր Բրային իր Բրիտանիայի համերգային շրջագայության ժամանակ, ինչպես նաև 2015 թվականին Ավստրալիայի և Նոր Զելանդիայի համերգային շրջագայությունների ժամանակ։ 2015 թվականի հունվարին նա աջակցեց Բեթանի Լիդլիին («MusicalBethan») իր Բրիտանիայի համերգային շրջագայության ժամանակ։
2016 թվականի ապրիլին և մայիս ամիսներին Քլարքը Թեսա Վայոլեթի, Ռասթի Քլենթոնի, Ջեսի Քեյլի և երբեմն նաև Ջոն Քոզարթի հետ մեկնեց համերգային շրջագայության։ Նույն թվականի հոկտեմբերին նա նույն անձնակազմի հետ, բացառությամբ Ձեսի Քեյլի, մեկնեց ևս մեկ համերգային շրջագայության ԱՄՆ-ում։
Նա պլանավորում է 2017 թվականին մեկնել իր «Intertwined» մինի ալբոմի համերգային շրջագայությանը։

Սկավառակագրություն

Մինի ալբոմ
Intertwined (2016)
«Intertwined»
«I Have a Hole in My Tooth (And My Dentist Is Shut)»
«Absolutely Smitten»
«Life Lesson»
«Sick of Losing Soulmates»
«When»

Երաժշտություն Յութուբում
2011 թվականից սկսած Քլարքը ստեղծել է մեծ քանակով հեղինակային երգեր և այլ երգերի քավեր տարբերակներ։

Անձնական կյանք
Քլարքը ծնվել է 1995 թվականի ապրիլի 1-ին Անգլիայի Էսսեքս կոմսության Էպինգ վարչական շրջանում։ Որոշ ժամանակ Բաթում ապրելուց հետո նա 2015 թվականի հունվարին տեղափոխվեց Լոնդոն և սկսեց ապրել Էվան Էդինջերի, իսկ հետագայում՝ Հեյզլ Հեյզի հետ։ 2015 թվականին նա կարճ ժամանակ ժամադրվում էր Սեմի Փոլի հետ, իսկ բաժանվելուց հետո նրանք պահպանեցին իրենց ընկերությունը։ 
2015 թվականի նոյեմբերին Քլարքը Թվիթթեր սոցիալական ցանցում բացահայտեց, որ բիսեքսուալ է։ Հետագայում նա նաև ստեղծեց տեսահոլովակներ իր սեռականության մասին։ 
Նա ունի կրտսեր քույր, որի անունն է Հեդի և ավագ եղբայր, որի անունն է Իըն։ Քլարքը նաև ունի Մաֆին անունով կատու։

Ծանոթագրություններ 

Բլոգերներ
Համացանցային աստղեր
Անգլիացի երգչուհիներ
Կին բլոգերներ
Բրիտանացի ֆեմինիստներ
Բրիտանացի երգահաններ
21-րդ դարի երգչուհիներ
Անգլիացի աթեիստներ